Domstolens dom (Sjette Afdeling) af 1. marts 2012 – Kommissionen mod Grækenland
(Sag C-354/10)
»Traktatbrud – statsstøtte – reservefond fritaget for skat – uforenelighed med fællesmarkedet – tilbagesøgning – ikke gennemført«
1.                     Retspleje – regler om sprog – indgivelse af aktstykker eller dokumenter på et andet sprog end processproget – betingelser for antagelse til realitetsbehandling [Domstolens procesreglement, art. 29, stk. 2, litra a), og art. 3] (jf. præmis 33 og 34)
2.                     Statsstøtte – tilbagesøgning af en ulovlig støtte – forpligtelse – forpligtelse til udmiddelbar og effektiv gennemførelse af Kommissionens beslutning (art. 108, stk. 2, TEUF og art. 288 TEUF; Rådets forordning nr. 659/1999, art. 14, stk. 3) (jf. præmis 56-61 og 65)
3.                     Traktatbrudssøgsmål – manglende efterkommelse af en beslutning fra Kommissionen om en statsstøtteforanstaltning – forsvarsanbringender – absolut umulighed for gennemførelsen – bedømmelseskriterier – gennemførelsesvanskeligheder – Kommissionens og medlemsstatens forpligtelse til at samarbejde om at søge en løsning, der respekterer traktaten (art. 4, stk. 3, TEUF og art. 108, stk. 2, TEUF) (jf. præmis 68-70 og 73)
4.                     Statsstøtte – tilbagesøgning af en ulovlig støtte – anvendelse af national ret – betingelser – iværksættelse af en procedure, der sikrer en umiddelbar og effektiv gennemførelse af Kommissionens beslutning (art. 108, stk. 2, TEUF og art. 288 TEUF; Rådets forordning nr. 659/1999, art. 14, stk. 3) (jf. præmis 75 og 77)
Angående
Traktatbrud – manglende vedtagelse inden for den fastsatte frist af de nødvendige foranstaltninger for tilbagesøgning af støtte, der er kendt ulovlig og uforenelig med fællesmarkedet i henhold til artikel 1, stk. 1 (bortset fra støtten omhandlet i stk. 2 og artikel 2 og 3) i Kommissionens beslutning K(2007) 3251 af 18. juli 2007 om en reservefond fritaget for skat (statsstøtte C 37/05).
Konklusion
1)
Den Hellenske Republik har tilsidesat sine forpligtelser i henhold til artikel 4, 5 og 6 i Kommissionens beslutning K(2007) 3251 af 18. juli 2007 om statsstøtte C 37/05 (ex NN 11/04) ydet af Grækenland – reservefond fritaget for skat, idet den ikke inden for den fastsatte frist har vedtaget alle nødvendige foranstaltninger til at tilbagesøge den støtte, der blev erklæret ulovlig og uforenelig med fællesmarkedet ved beslutningens artikel 1, stk. 1, bortset fra støtten omhandlet i artikel 1, stk. 2, og artikel 2 og 3.
2)
Den Hellenske Republik betaler sagens omkostninger.